Publication: Magyar Közlöny
Issue: MK-2010-202 (Year: 2010, Number: 202)
Era: contemporary
Section: (17) Az Alap részére a 109/2010. (X. 28.) OGY határozat alapján átadott, valamint az Alap által egyéb jogcímen szerzett
Paragraph Index: 1618

(1) Az önszabályozó szervezet a beadványt e Fejezet, a Médiatanáccsal kötött közigazgatási szerzõdés, és különösen az annak részét képezõ magatartási kódex alapján megvizsgálja, és az ügy tárgyában döntést hoz. Az önszabályozó szervezet döntése a kódex hatálya alá tartozó vállalkozások számára kötelezõ, és kötelezettséget tartalmazhat. Ha a döntés kötelezettséget tartalmaz, az önszabályozó szervezet köteles ennek teljesítésére megfelelõ határidõt megállapítani. A kötelezettséget tartalmazó döntést e teljesítési határidõ leteltét követõen az önszabályozó szervezet tíz napon belül megküldi a Médiatanácsnak. A Médiatanács az önszabályozó szervezet által megküldött, kötelezettséget tartalmazó döntéseket köteles felülvizsgálni. Amennyiben az önszabályozó szervezet döntésének felülvizsgálatát a beadvány elõterjesztõje, vagy a döntéssel kötelezett kéri, a Médiatanács a döntést harminc napon belül köteles felülvizsgálni.

Source: https://magyarkozlony.hu/hivatalos-lapok/61b18e298212a0ef6394b473e5fb493016c10a44/dokumentumok/906121eb4f2b9f0dcef58403dd76552dfb896726/letoltes